Legal Document

Category: 2026

Text:
23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 3 της 3/13 Ιαν. 1977 (ΦΕΚ Α΄ 6) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Ιατρικήν Σχολήν του Πανεπιστημίου Θεσσαλονίκης προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινων συναφών διατάξεων» (ΦΕΚ 176 τ. Α΄). 2.Γνώμην της Ιατρικής Σχολής του Πανεπιστημίου Θεσσαλονίκης (συνεδρία 1/9.9.1976), και 3.Την υπ’ αριθ. 996/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων της ημεδαπής, ως και σχολών και τμημάτων αυτών ή ισοτίμων της αλλοδαπής, δύναται να καταταγούν και εγγραφούν εις την Ιατρικήν Σχολήν του Πανεπιστημίου Θεσσαλονίκης προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. Άρθρ.2.-1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Ιατρικήν Σχολήν του Πανεπιστημίου Θεσσαλονίκης υπό των ενδιαφερομένων μέχρι της 30ής Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρ.3.-1.Οι πτυχιούχοι Θεολογικής, Νομικών και Οικονομικών Επιστημών, Φιλοσοφικής, Ινστιτούτου Ξένων Γλωσσών και Φιλολογιών της Φιλοσοφικής Σχολής, Παντείου Ανωτάτης Σχολής Πολιτικών Επιστημών, Ανωτάτης Βιομηχανικής Σχολής, Ανωτάτης Σχολής Οικονομικών και Εμπορικών Επιστημών, Σχολής Αξιωματικών Χωροφυλακής και Αστυνομίας Πόλεων (άρθρ. 12 Α.Ν. 1371/1938 και άρθρ. 24 Α.Ν. 318/1968) και άλλων Σχολών μη ρητώς διαλαμβανομένων εις τας παρ. 2 και 3 του παρόντος άρθρου, ως και Ανωτάτων Στρατιωτικών Σχολών (άρθρ. 10 Α.Ν. 921/1937), εγγράφονται εις το Α΄ έτος σπουδών κατόπιν επιτυχούς εξετάσεώς των εις τα μαθήματα: α)Γενική Φυσική και β) Γενική Χημεία. Δια την επιλογήν τούτων λαμβάνεται υπ’ όψιν το άθροισμα των βαθμών εις τα εξετασθέντα μαθήματα και του βαθμού του πτυχίου. Εις περίπτωσιν ισοβαθμίας ενεργείται υπό της Σχολής κλήρωσις. Η εξέτασις διενεργείται υπό Καθηγητών της Σχολής υπό ταύτης οριζομένων. (Μετά την σελ. 512,02(β) Σελ. 512,03 Τεύχος 659-Σελ. 25 Σχολή Επιστημών Υγείας- Τμήματα Ιατρικής, Φαρμακευτικής 31.Ε.η (α-β).21-23 2.Οι πτυχιούχοι των Φυσικομαθηματικών, Κτηνιατρικών, Πολυτεχνικών, Γεωπονικών και Δασολογικών Σχολών κατατάσσονται εις το Β΄ έτος σπουδών κατόπιν επιτυχούς εξετάσεως εις τα μαθήματα: α) Ιατρική Φυσική και β) Ιατρική Βιολογία του Α΄ έτους. Δια την επιλογήν τούτων λαμβάνεται υπ’ όψιν το άθροισμα των βαθμών εις τα εξετασθέντα μαθήματα και του βαθμού πτυχίου. Εις περίπτωσιν ισοβαθμίας ενεργείται υπό της Σχολής κλήρωσις. Η εξέτασις διενεργείται υπό Καθηγητών της Σχολής υπό ταύτης οριζομένων. 3.Οι πτυχιούχοι των Οδοντιατρικών Σχολών κατατάσσονται εις το Δ΄ έτος σπουδών, αφού προηγουμένως εξετασθούν επιτυχώς εις τα ιατρικά μαθήματα των τριών προηγουμένων ετών, τα οποία δεν έχουν διδαχθή ούτε εξετασθή εις τας Σχολάς των ή η ύλη εις την οποίαν εδιδάχθησαν και εξητάσθησαν εις αυτά ήτο μειωμένη, κατά την κρίσιν της Ιατρικής Σχολής του Πανεπιστημίου Θεσσαλονίκης. Δια την επιλογήν τούτων λαμβάνεται υπ’ όψιν το άθροισμα βαθμού πτυχίου και των βαθμών τους οποίους είχον λάβει εις τας εξετάσεις των κυρίως ιατρικών μαθημάτων, τα οποία είχον διδαχθή κατά την διάρκειαν των σπουδών των εις Οδοντιατρικήν Σχολήν. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος.